Жезит
Жезит (арабча язид) — ислам дининдеги төртүнчү халиф Алинин баласы имам Хусейинди Йрандын Кербала чөлүндө өлтүрткөн Шам (Дамаск) шаарынын акими. Ошондон улам өтмө мааниде, залим, канкор деген мааниде кеңири таралып бизге чейин жеткен. Эпостогу "Жете албай жүргөн жезит бар" деген сапта ушул мааниде айтылат. Бул термин турмушта жок жаныбарлардын катарында да саналат: "Алайман, жезит дагы бар, Тумшугу жез киши бар" (Сагымбай Орозбаков, 2. 170).

Колдонулган адабияттар
"Манас" энциклопедиясы/Мамлекеттик тил жана энциклопедия борбору.Бишкек: Кыргыз энциклопедиясынын Башкы редакциясы, - 1995. 1-т. - 440 б. ISBN -5-89750-013-4
Манас эпосу